**ИНСТРУКЦИИ ЗА ПОПЪЛВАНЕ НА ГОДИШНИТЕ ОТЧЕТНИ СПРАВКИ НА ВиК ОПЕРАТОРИТЕ**

Настоящият документ съдържа инструкции за попълване на годишните отчетни справки, както следва:

**Общи данни за ВиК оператора**

Справка № 1 *Обща информация*

Справка № 1.1. *Отчет за общите характеристики на регистри и бази данни по смисъла на т. 83 и 84 от Указания НРКВКУ*

*Справка № 1.2. Отчет за специфичните характеристики на регистри и бази данни по смисъла на т. 83 и 84 от Указания НРКВКУ*

**Техническа част**

Справка № 2 *Променливи за изчисление на показателите за качество на предоставяните ВиК услуги*

Справка № 3 *Показатели за качество на предоставяните В и К услуги*

Справка № 4 *Отчет за достигнато ниво на потребление*

Справка № 4.1 *Отчет за достигнато ниво на потребление за други ВС*

Справка № 5 *Подадени и фактурирани водни количества*

Справка № 6 *Разрешени и добити водни количества и монтирани водомери на водоизточниците*

Справка № 7 *Разрешени и заустени отпадъчни води*

Справка № 8 *Брой водомери на СВО, преминали последваща проверка/подменени*

Справка № 8.1. *Монтирани средства за измерване на пунктовете за отдаване вода на друг ВиК оператор*

Справка № 9 *Отчет на потреблението на ел.енергия*

Справка № 10 *Отчет за ремонтната програма*

Справка № 10.1 *Отчет за ремонтната програма за други ВС*

Справка № 11 *Брой аварии във водоснабдителната и канализационната системи*

Справка № 12 *Отчет и разчет на броя анализи на питейна вода*

Справка № 13 *Отчет и разчет на броя проби на отпадъчни води, изискуеми съгласно разрешителните за заустване*

Справка № 14 *Произведени и оползотворени утайки от ПСОВ*

Справка № 14.1 *Произведени утайки от всяка ПСОВ през отчетната година, които са оползотворени и депонирани през отчетната година*

**Икономическа част**

Справка № 15 *Отчет за приходи и разходи*

Справка № 16 *Отчет за паричните потоци*

Справка № 17 *Отчет на признатите годишни разходи*

Справка № 17.1. *Отчет на годишните разходи за регулирани услуги*

Справка № 17.2. *Разпределение на преки разходи и разходи за административна и спомагателна дейност по услуги за дружеството*

Справка № 18 *Отчет и разчет на увеличението и намалението на признатите годишни разходи*

Справка № 18.1. *Допълнителни разходи, включени в коефициент Qр за извършването на нови дейности и/или експлоатация на нови активи*

Справка № 19 *Отчет и разчет на инвестиционната програма*

Справка № 19.1. *Отчет и разчет на инвестиционна програма за други ВС*

Справка № 20 *Отчет на амортизационния план за дълготрайните активи*

Справка № 20.1 *Дълготрайни активи*

Справка № 20.1.1. *Дълготрайни активи за услугата доставяне на вода на потребителите*

Справка № 20.1.2. *Дълготрайни активи за услугата отвеждане на отпадъчни води*

Справка № 20.1.3. *Дълготрайни активи за услугата пречистване на отпадъчни води*

Справка № 20.1.4. *Дълготрайни активи за услугата доставяне на вода с непитейни качества*

Справка № 20.1.5. *Дълготрайни активи за услугата доставяне на вода на друг ВиК оператор*

Справка № 21 *Отчет на регулаторната база на активите*

Справка № 22 *Отчет на нормата на възвръщаемост на капитала*

Справка № 23 *Отчет на персонала (за регулирана и нерегулирана дейност и по услуги)*

**ЕСРО**

Справка № 1 *Баланс*

Справка № 2 *Отчет за приходи и разходи (за регулирана и нерегулирана дейност)*

Справка № 2.1. *Отчет за приходи и разходи за регулирани услуги*

Справка № 3 *Такси за водовземане и за заустване*

Справка № 4 *Фактурирани количества по ВиК услуги*

Справка № 5 *Дълготрайни активи (за регулирана и нерегулирана дейност)*

Справка № 5.1. *Дълготрайни активи за услугата доставяне на вода на потребителите*

Справка № 5.2. *Дълготрайни активи за услугата отвеждане на отпадъчни води*

Справка № 5.3. *Дълготрайни активи за услугата пречистване на отпадъчни води*

Справка № 5.4. *Дълготрайни активи за услугата доставяне на вода с непитейни качества*

Справка № 5.5. *Дълготрайни активи за услугата доставяне на вода на друг ВиК оператор*

Справка № 6 *Привлечен капитал*

Справка № 7 *Разходи (за регулирана и нерегулирана дейност)*

Справка № 7.1. *Разходи за регулирани услуги*

Справка № 8 *Приходи*

Справка № 8.1. *Приходи от регулирани услуги*

Справка № 9 *Новоприсъединени потребители*

Справка № 10 *Персонал (за регулирана и нерегулирана дейност и по услуги)*

Справка № 11 *Коефициент на събираемост на вземанията*

ВиК операторите представят в Комисията годишните отчетни справки на хартиен и магнитен носител в деловодството на КЕВР или по електронен път през Единен портал за предоставяне на информация и услуги от КЕВР. Формата на справките е задължителна, като не могат да се изтриват редове и колони, но при необходимост могат да се добавят редове. Всички справки трябва да бъдат подписани от лице с представителна власт и главен счетоводител, и да бъдат подпечатани с печата на дружеството, или да бъдат подписани с електронен подпис.

**Общи данни за ВиК оператора**

**Справка № 1. *Обща информация***

Справка № 1 съдържа общи данни за дружеството. Данните за услугите, предоставяни от ВиК оператора, са резултативни на Справка № 4 *Отчет за достигнато ниво на потребление* и Справка № 4.1. *Отчет за достигнато ниво на потребление за други ВС*. В случай че дружеството предоставя услугата „Доставяне на вода на друг ВиК оператор“ се попълва точното наименование на ВиК оператора/ите, на който/които се предоставя услугата.

**Справка № 1.1. *Отчет за общите характеристики на регистри и бази данни по смисъла на т. 83 и 84 от Указания НРКВКУ***

Справка № 1.1. съдържа основна информация за наличните регистри и бази данни по смисъла на т. 83 и 84 от Указания НРКВКУ. В Справката се попълва обща информация за наличните регистри и бази данни.

*Общите характеристики* включват:

1. Заповед за внедряване (вътрешна политика или процедура);
2. Наличие на правила за описание на процесите на работа с данни - набиране, обработка, анализ;
3. Наличие механизми за верифициране и последващ контрол (вътрешна проверка за грешно въведени данни);
4. Наличие на потребителски имена, пароли и нива на достъп;
5. Съхраняване на записи за извършени промени в данни (дата, основание за промяна, потребител);

6. Невъзможност за изтриване на въведени записи;

7. Възможност за експортиране на данните в MS Office;

8. Връзка с други системи (обмен на данни);

9. Възможност за генериране на справки по зададени критерии.

*Забележка: Точки 4 и 5 не са приложими за бази данни. Попълват се само при условие,* *че за изискуемите по т. 84 от Указанията НРКВКУ бази данни в дружеството има внедрен регистър.*

При попълване на етапите на внедряване дружеството следва да се ръководи от следните указания:

1. *Внедрен регистър/БД* – за внедрен регистър/БД се приема когато дружеството може да представи информация за внедрената система, с данни за общи и специфични характеристики, които се потвърждават с екранни снимки от съответната система, както и може да потвърди отчетените стойности на променливи с екранни снимки от съответния регистър или база данни (**Внедрен**);
2. *Регистър/БД в процес на внедряване* – за регистър/БД в процес на внедряване се приема когато дружеството може да представи информация за внедрената система, с данни за общи и/или специфични характеристики, които се потвърждават с екранни снимки от съответната система, в случай че са налични, но ако в съответната система не са въведени данни за цялата отчетна година или всички изискуеми параметри е възможно отчетените стойности на променливите да не се потвърдят в цялост с екранни снимки от съответния регистър или база данни, доколкото същия се разработва. (**В процес на внедряване**);
3. *Отсъствие на регистър/БД* - няма внедрен регистър или база данни (**Отсъства**).

**Справка № 1.2. Отчет за общите характеристики на регистри и бази данни по смисъла на т. 83 и 84 от Указания НРКВКУ**

Справка № 1.2. съдържа информация за изискуемите специфични характеристики за наличните регистри и бази данни за отчетната година, посочени в т. 86 от Указания НРКВКУ. В колона „ ДА/НЕ“ дружеството декларира за наличието на същите, при условие че може да го потвърди чрез екранни снимки от съответния регистър или база данни при необходимост.

**Техническа част**

**Справка № 2. *Променливи за изчисление на показателите за качество на предоставяните ВиК услуги***

Справка № 2 се попълва за ВС „Основна“ и за ВС „Доставяне на вода с непитейни качества“.

Пояснения относно представяне на отчетните данни за следните променливи (с оглед констатирани неточности при отчитане на данните), както следва:

- Променлива C24 *Общ брой на сградните водопроводни отклонения* (участва в изчислението на ПК15а) и променлива iE6 *Общ брой водомери на СВО (средства за измерване)* – посочва се реален брой на сградните водопроводни отклонения, без да се приравнява с броя на монтираните водомери на СВО. В броя на променлива C24 се включват и отклонения, на които не са монтирани средства за измерване. Следва да се отчете и фактът, че на едно СВО може да има монтирани няколко средства за измерване.

- Променлива wD44 *Брой аварии на канализационната мрежа поради структурно разрушаване на канала за разглеждания период –* данните следва да се отразят в направление „Ремонт на участъци от канализационната мрежа под 10 м“ и направление „Ремонт на СКО“.

- Променливи wD38a *Брой запушвания на канализационната мрежа, различни от тези в сградните канализационни отклонения за разглеждания период* и wD38b *Брой запушвания в сградните канализационни отклонения за разглеждания период* следва да съответстват на ред 2.7.1 и ред 2.7.2 (отстраняване запушвания на канализационната мрежа, различни от тези в сградните канализационни отклонения и отстраняване запушвания в СКО) в направление „Профилактика (почистване, продухване, други)“ за услугата отвеждане на отпадъчни води в Справка № 10 „Отчет за ремонтната програма“ .

- Променлива wA2 *Общо количество на постъпила за пречистване вода на вход ПСОВ, експлоатирани от ВиК оператора* – при изчисляването на променливата се сумира общото количество постъпила за пречистване отпадъчна вода на вход ПСОВ, експлоатирани от ВиК оператора за отчетната година, а не фактурираните количества пречистени отпадъчни води.

- Променлива wA14 *Общо количество на сухото тегло на утайките от експлоатираните от ВиК оператора ПСОВ, произведени през годината, предхождаща отчетната година* и променлива wA15 *Общо количество на сухото тегло на утайките от експлоатираните от В и К оператора ПСОВ, произведени през годината, предхождаща отчетната година, и оползотворени до края на отчетната година* (участват в изчислението на ПК11в) – посочват се данни за утайки, произведени през годината **предхождаща** **отчетната** година (променлива wA14) и оползотворени **до края на отчетната** година (променлива wA15).

- Променлива iG99 *Обща сума на приходите от продажби на водоснабдителни и канализационни услуги за годината, лв. с ДДС* (участва в изчислението на ПК12г) – променливата се изчислява като към приходите от услуги (доставяне на вода на потребителите, отвеждане на отпадъчните води, пречистване на отпадъчните води, доставяне на вода на с непитейни качества и доставяне на вода на друг ВиК оператор, в случай че предоставя такива) **се добави ДДС и се включат приходите от лихви** за забавени плащания. Променливата е резултативна (от Справка № 2 *Отчет за приходи и разходи* към ЕСРО) и не се попълва.

- Променлива iG98 *Обща сума на вземанията от потребители и доставчици към края на отчетната година* и променлива iG97 *Обща сума на вземанията от потребители и доставчици към края* *на годината, предхождаща отчетната година* (участват в изчислението на ПК12г) – съдържат се данни за вземанията от клиенти и доставчици в брутен размер, **без обезценки, като не се включват други вземания, в т.ч. и съдебните вземания**. Променливите са резултативни от Справка № 1 *Баланс* към ЕСРО и съшите не се попълват.

- Обща сума на приходите от оперативна дейност от услугите доставяне на вода на потребителите (променлива G1, участва в изчислението на ПК12а), отвеждане на отпадъчни води (променлива iwG1b, участва в изчислението на ПК12б) и пречистване на отпадъчни води (променлива iwG1c, участва в изчислението на ПК12в) – включват се само приходите от съответните услуги, без да се посочват приходи от присъединяване към ВиК мрежите и други приходи. Променливите са резултативни от Справка № 8 *Приходи* към ЕСРО и съшите не се попълват.

За ВС „Доставяне на вода с непитейни качества“ се попълват основни данни, в т.ч. относимите за изчисление на показателите за качество за системата – ПК4 *Общи загуби на вода във водоснабдителните системи*, ПК5 *Аварии по водопроводната мрежа*, ПК11г *Рехабилитация на водопроводната мрежа*, ПК12а *Ефективност на разходите за услугата доставяне на вода на потребителите*.

Данни за качеството на информацията за съответния период се попълва с цифри от 1 до 4 в съответствие с т. 66 от Указания НРКВКУ.

Правилата за изчисляване на променливите, формиращи показателите за качество на ВиК услугите, и допустимите източници на информация са конкретизирани в Указания НРКВКУ, глава трета.

**Справка № 3. *Показатели за качество на предоставяните В и К услуги***

Справка № 3 е резултативна от Справка № 2 *Променливи за изчисление на показателите за качество на предоставяните ВиК услуги* и се отнася само за ВС „Основна“ и ВС „Доставяне на вода с непитейни качества“.

**Справка № 4. *Отчет за достигнато ниво на потребление***

Справка № 4 се попълва за ВС „Основна“, като се посочватвсички данни за добити и подадени количества в редове 1.1-1.8, вкл. за ВС „Доставяне на вода на друг ВиК оператор“ (всички системи, ако са повече от една).

Kоличествата доставена сурова и/или пречистена вода на друг ВиК оператор, както и загубите при доставяне на сурова и/или пречистена вода на друг ВиК оператор следва да съответстват на данните в Справка № 4.1. *Отчет за достигнато ниво на потребление за други ВС.*

В случай че Неносеща приходи вода Q9 не е равна на сбора на компонентите си, на ред „разлика“ ще се калкулират стойности различни от нула - което ще покаже необходимост от ревизия на данните в справката.

**Справка № 4.1. *Отчет за достигнато ниво на потребление за други ВС***

Справка № 4.1 се попълва за ВС „Доставяне на вода с непитейни качества“ и ВС „Доставяне на вода на друг ВиК оператор“. За ВС „Доставяне на вода на друг ВиК оператор“ се попълват данни за всички системи, ако са повече от една. За ВС „Доставяне на вода на друг ВиК оператор“ се попълват данни за вход, продадена вода и загуби за съответната ВС. За ВС „Доставяне на вода с непитейни качества“ се попълват данни за вход, продадена вода и загуби.

В случай че Неносеща приходи вода Q9 не е равна на сбора на компонентите си, на ред „разлика“ ще се калкулират стойности различни от нула - което ще покаже необходимост от ревизия на данните в справката.

**Справка № 5. *Подадени и фактурирани водни количества***

Справка № 5 се попълва за всяка обособена водоснабдителна система (ВС „Основна“, ВС „Доставяне на вода с непитейни качества“ и ВС „Доставяне на вода на друг ВиК оператор“). Справката се попълва по населени места за ВС „Основна“ и ВС „Доставяне на вода с непитейни качества“. За ВС „Доставяне на вода на друг ВиК оператор“, информацията се посочва по ВиК оператори, в случай че дружеството продава вода на повече от един ВиК оператор.

Количествата на вход ВС, фактурирани количества и загубите на вода (в т.ч. търговски, реални и технологични) за ВС „Основна“ следва да съответстват на тези, посочени в Справка № 4 *Отчет за достигнато ниво на потребление.*

Количествата на вход ВС, фактурирани количества и загубите на вода (в т.ч. търговски, реални и технологични) за ВС „Доставяне на вода с непитейни качества“ и ВС „Доставяне на вода на друг ВиК оператор“ следва да съответстват на тези, посочени в Справка № 4.1. *Отчет за достигнато ниво на потребление на В и К услугите за други ВС.*

Данните за брой потребители и за дължината на водопроводната мрежа (довеждащи водопроводи и разпределителна мрежа) за ВС „Основна“ и ВС „Доставяне на вода с непитейни качества“ следва да съответстват на Справка № 2 *Променливи за изчисление на показателите за качество на предоставяните ВиК услуги.*

**Справка № 6. *Разрешени и добити водни количества и монтирани водомери на водоизточниците***

Справка № 6 се попълва с данни за разрешени и добити водни количества от собствени водоизточници. Посочва се информация по водоизточници, разрешителни за водовземане, (номер, дата, срок на валидност), монтирани водомери на водоизточника, година на последна метрологична проверка. В справката се посочва информация и за закупената вода от друг доставчик, информация за монтирано измервателно устройство, дата на последна метрологична проверка. В случай че ВиК операторът закупува вода от повече от един доставчик, информацията се представя по доставчици.

**Справка № 7. *Разрешени и заустени отпадъчни води***

Справка № 7 се попълва с данни за разрешени и заустени отпадъчни води. Посочва се информация по приемници на отпадъчните води от канализационни системи и от ПСОВ, разрешителни за заустване, (номер, дата, срок на валидност), монтирани водомери на пунктове преди заустване, година на последна метрологична проверка.

**Справка № 8. *Брой водомери на СВО, преминали последваща проверка/подменени***

Справка № 8 се попълва за ВС „Основна“ и ВС „Доставяне на вода с непитейни качества“. Представят се данни по населени места за брой СВО и брой водомери на СВО, проверени и/или подменени водомери на СВО за основната система и за системата за доставяне на вода с непитейни качества.

Данните за брой на СВО и брой водомери, монтирани на СВО за ВС „Основна“ и ВС „Доставяне на вода с непитейни качества“ следва да съответстват на променлива C24 *Общ брой на сградните водопроводни отклонения* ипроменливаiE6 *Общ брой водомери на СВО (средства за измерване)*, посочени в Справка № 2 *Променливи за изчисление на показателите за качество на предоставяните ВиК услуги.*

Данните за брой водомери на СВО, преминали последваща проверка/подменени за ВС „Основна“ следва да съответстват на променлива iD45 *Общ брой водомери на СВО (средства за измерване), които са приведени в техническа и метрологична годност през отчетната година и отговарят на одобрения тип, и които са монтирани на СВО през отчетната година,* посочени в Справка № 2 *Променливи за изчисление на показателите за качество на предоставяните ВиК услуги.*

**Справка № 8.1. *Монтирани средства за измерване на пунктовете за отдаване вода на друг ВиК оператор***

Справка № 8.1. съдържа информация за монтираните средства за измерване на пунктовете за отдаване на вода на друг ВиК оператор – пунктовете за отдаване на друг ВиК оператор, средства за имерване – фабр. №, наличие на пломба, дата на последна метрологична проверка и срок на метрологична годност.

**Справка № 9. *Отчет на потреблението на ел .енергия***

Справка № 9 съдържа информация за потреблението на ел. енергия за отчетната година за всяка обособена система (ВС „Основна“, ВС „Доставяне на вода с непитейни качества“ и ВС „Доставяне на вода на друг ВиК оператор). За ВС „Основна“ се посочват данните за потребена ел. енергия по услуги и по нива на напрежение, в количествено и стойностно изражение. За ВС “Доставяне на вода с непитейни качества“ потребената ел. енергия се посочва общо, в количествено и стойностно изражение. За ВС „Доставяне на вода на друг ВиК оператор“, информацията се посочва по ВиК оператори, в случай че дружеството продава вода на повече от един ВиК оператор. За ВС „Доставяне на вода за друг ВиК оператор“ се попълват данни за електроенергия за съответната ВС след разпределение съгласно принципите на ЕСРО.

Изразходваната ел. енергия за административни нужди се посочва на отделен ред в справката (поотделно за всяка обособена ВС) и не се включва в данните за потребената ел. енергия по услуги и системи за технологични нужди.

В случай че в бизнес плана дружеството е прогнозирало разходи за ел. енергия за нерегулирана дейност, в Справка № 9 следва да се отчетат данни за потребена ел. енергия, като се приложи принципът на разпределение, заложен в бизнес плана.

При условие, че ВиК операторът произвежда ел. енергия се представя информация за произведената и оползотворена/продадена ел.енергия.

Посочват се и данни за сключени договори на свободен пазар.

**Справка № 10. *Отчет за ремонтната програма***

Справка № 10 се попълва само за ВС „Основна“. Посочват се оперативните ремонти по услуги и направления, в количествено и стойностно изражение.

В направление „Профилактика (почистване, продухване, други)“ за услугата за водоснабдяване се включват всички дейности по профилактика.

В други разходи за водоснабдяване се посочват и извършените от ВиК оператора разходи за ремонт на водомери на СВО (ред 1.13.1), като не се включват ремонтите, извършени от външни фирми.

В направление „Ремонт на участъци от канализационната мрежа под 10 м“ и направление „Ремонт на СКО“ следва да се посочват броя аварии на канализационната мрежа поради структурно разрушаване на канала за разглеждания период (променлива wD44).

В направление „Профилактика (почистване, продухване, други)“ за услугата отвеждане на отпадъчни води се включват всички дейности, свързани с профилактика на канализация на ред 2.7, в това число дейностите по отстраняване запушвания на канализационната мрежа, различни от тези в сградните канализационни отклонения и отстраняване запушвания в СКО, които се посочват и на ред 2.7.1 и ред 2.7.2. Посоченият брой запушвания на канализационната мрежа, различни от тези в сградните канализационни отклонения и отстраняване запушвания в СКО следва да съответства на данните за променливи wD38a *Брой запушвания на канализационната мрежа, различни от тези в сградните канализационни отклонения за разглеждания период* и wD38b *Брой запушвания в сградните канализационни отклонения за разглеждания период*, посочени в Справка № 2 *Променливи за изчисление на показателите за качество на предоставяните ВиК услуги.*

В ремонтната програма не се отнасят разходи, които нямат характер на оперативен ремонт като: разходи за калибриране на лабораторни уреди; разходи за годишни технически прегледи на автомобилите; както и разходи, които в същността си са капиталови, или неприсъщи разходи, в т.ч. за източени водни количества; доставно-складови разходи, определени на различна база вместо реално вложени материали и др.

Дейностите по полагане на асфалтови настилки и обратна засипка се посочват в направление „Шурфове (изкопни дейности); пътни настилки“, когато **не са** част от ремонтните дейности по обектите към направления „Профилактика (почистване, продухване, други)“, „Ремонт на участъци от водопроводната мрежа под 10м“; „Ремонт на участъци от канализационната мрежа под 10 м“; „Ремонт на СВО“ и „Ремонт на СКО“.

Сумата на разходите за ремонт по услуги (доставяне на вода, отвеждане и пречистване на отпадъчни води) следва да съответстват на тези, отчетени в Справка № 17.1 *Отчет на годишните разходи за регулираните услуги.*

**Справка № 10.1. *Отчет за ремонтната програма за други ВС***

Справка № 10.1. се попълва за ВС „Доставяне на вода с непитейни качества“ и за ВС „Доставяне на вода за друг ВиК оператор“. В случай че ВС „Доставяне на вода на друг ВиК оператор“ е обособена изцяло за друг ВиК оператор се попълват данни за брой и стойност на ремонтите. При условие, че ВС „Доставяне на вода за друг ВиК оператор“ подава вода и към ВС „Основна“, то в Справка 10.1 се посочват разпределените разходи за ремонт съгласно принципите на ЕСРО.

Сумата на разходите за ремонт по услуги (доставяне на вода с непитейни качества и доставяне на вода на друг ВиК оператор) следва да съответстват на тези, отчетени в Справка № 17.1 *Отчет на годишните разходи за регулираните услуги.*

**Справка № 11. *Брой аварии във водоснабдителната и канализационната системи***

Справка № 11 се попълва за ВС „Основна“ и ВС „Доставяне на вода с непитейни качества“. Справката се попълва по населени места за ВС „Основна“ и ВС „Доставяне на вода с непитейни качества. Данните за брой аварии по довеждащите водопроводи, аварии по разпределителна мрежа и аварии по арматури и фитинги следва да съответстват на променлива D28 *Общ брой аварии по водопроводната мрежа, включително по арматури и фитинги* в Справка № 2 *Променливи за изчисление на показателите за качество на предоставяните ВиК услуги.*

Запушванията по канализационни мрежи, запушванията на СКО и авариите на СКО, поради структурно разрушаване на канала следва да съответстват на променливи wD38a*Брой запушвания на канализационната мрежа, различни от тези в сградните канализационни отклонения за разглеждания период*, wD38b *Брой запушвания в сградните канализационни отклонения за разглеждания период* и wD44 *Брой аварии на канализационната мрежа поради структурно разрушаване на канала за разглеждания период* в Справка № 2 *Променливи за изчисление на показателите за качество на предоставяните ВиК услуги.*

Данните за дължина на водопроводната и канализационната мрежа, брой СВО и СКО, брой ВПС и КПС следва да съответстват на данните в раздел *Активи* в Справка № 2 *Променливи за изчисление на показателите за качество на предоставяните ВиК услуги.*

**Справка № 12. *Отчет и разчет на броя анализи на питейна вода***

В справка № 12 се попълват данни за брой анализи за качество на питейната вода в големи и малки зони на водоснабдяване. Данните се посочват по зони на водоснабдяване, а не общо. Сумата на зоните следва да съответства на променлива iD99 *Общ брой на зоните на водоснабдяване в обслужваната от ВиК оператора територия* в Справка № 2 *Променливи за изчисление на показателите за качество на предоставяните ВиК услуги.* Данните за брой анализи за качество на питейната вода в големи и малки зони на водоснабдяване също следва да съответства на данните в Справка № 2 *Променливи за изчисление на показателите за качество на предоставяните ВиК услуги.*

**Справка № 13. *Отчет и разчет на броя проби на отпадъчни води, изискуеми съгласно разрешителните за заустване***

В справка № 13 се попълват данни за броя проби за качество на отпадъчните води, изискуеми съгласно разрешителните за заустване. В графа „Разрешителни за заустване“ се попълват данни за разрешителни за заустване, канализационна система/ПСОВ, приемник. Данните за брой проби за качество на отпадъчните води (отговарящи и общ брой взети проби) следва да съответстват на данните в Справка № *2 Променливи за изчисление на показателите за качество на предоставяните ВиК услуги*.

**Справка № 14.  *Произведени и оползотворени утайки от ПСОВ***

В справка № 14 се попълва обобщена информация от всички ПСОВ, екплоатирани от ВиК оператора, с данни за налични утайки за оползотворяване и депониране (към края на предходната и за отчетната година), оползотворени и депонирани утайки и разходи за оползотворяване и депониране. Разходите за оползотворяване и за депониране на утайките (собствени разходи и разходи за външни услуги) следва да съответстват на тези, посочени в Справка № 17.1 *Отчет на годишните разходи за регулираните услуги.*

**Справка № 14.1. *Произведени утайки от всяка ПСОВ през отчетната година, които са оползотворени и депонирани през отчетната година***

Справка № 14.1 се попълва за всяка ПСОВ. Обобщените данни от всяка ПСОВ за произведени, оползотворени и депонирани утайки през отчетната година, както и процент влажност на оползотворените и депонираните утайки следва да съответстват на данните в Справка № 14*Произведени и оползотворени утайки от ПСОВ*.

**Икономическа част**

**Справка № 15. *Отчет за приходи и разходи***

Отчетът за приходите и разходите се изготвя за цялата дейност на дружеството и следва да съответства на Отчета за приходите и разходите (ОПР) на дружеството от годишния финансов отчет.

На редовете за разходите по икономически елементи: *Суровини и материали; Външни услуги; Разходи за възнаграждения; Разходи за социални осигуровки; Разходи за амортизация; Разходи за обезценка на вземания; Данъци и такси; Други разходи*, се попълват съответните разходи за услугите доставяне на вода на потребителите, отвеждане на отпадъчни води и пречистване на отпадъчни води.

Когато ВиК дружеството продава вода на повече от един оператор приходите, респективно разходите се попълват общо на ред „Приходи от услугата доставяне на вода за друг ВиК оператор“ и „Разходи за услугата доставяне на вода за друг ВиК оператор“.

На редове „Приходи от присъединяване“ и „Разходи от присъединяване“ се посочват приходи/разходи отчетени в отделни сметки, съгласно сметкоплана на ЕСРО и включва административно технически разходи свързани с процеса на присъединяване към водоснабдителните и канализационни системи.

На редове „Приходи от нерегулирана дейност“ и „Разходи от нерегулирана дейност“ се посочват само данни свързани с нерегулираната дейност на дружеството.

На ред „Непризнати разходи“ се посочва разходи, които не се признават за целите на ценообразуването.

На ред „Коригирани разходи“ се посочва различното отчитане на разходите в прилаганите счетоводни политики и сметкоплана, възприети в счетоводството на ВиК оператора спрямо определените за регулаторни цели.

Приходите от начислени лихви от просрочени вземания да се начисляват ежемесечно и се посочват на съответния ред в ОПР.

**Справка № 16. *Отчет за паричните потоци***

Справката се попълва за цялото дружество.

Постъпленията се посочват със знак "+" , а плащанията - със знак "-".

**Справка № 17. *Отчет на признатите годишни разходи***

Справката се попълва за цялото дружество, като разходите се посочват по икономически елементи за предходна година, разчет по бизнес план и отчет за текущата (отчетна) година.

Колоните за регулирана дейност са резултативни, а данните се обобщават от Справка № 17.1.*Отчет на годишните разходи за регулираните услуги*.

В колона „Нерегулирана дейност“ се посочват единствено разходи свързани с нерегулираната дейност на дружеството.

В колона „Непризнати разходи“ се посочват разходите, които не се признават за целите на ценообразуването съгласно, съгласно Инструкции за попълване на годишните отчетни справки за целите на регулаторното счетоводство на ВиК операторите, приети с решение по т. 1 от Протокол №252 от 29.11.2017 г., с начална дата на прилагане на измененията 01.01.2018 г. (Инструкции ЕСРО), а именно:

* финансови разходи;
* разходи за данък върху печалбата и разходи за бъдещи периоди, които са част от отчета за доходите;
* разходи за загуби от обезценки;
* текущи разходи за начислени провизии по смисъла на чл. 38 и чл. 39 от Закона за корпоративното подоходно облагане (ЗКПО);
* текущи разходи или задължения за намаляване на отчетната стойност на стоково-материалните запаси;
* санкции и/или глоби, наложени от държавни органи или от комисията;
* санкции/наказателни такси за депониране на утайки\*: отчисления по чл.64 от ЗУО (вкл. съгл. становище на МОСВ с писмо № 48-00-1079/24.02.2015 до КЕВР: съгласно йерархията на управление на утайки „депонирането на утайки от ГПСОВ се счита за най-неприемливо решение не само от екологична, но и от финансова гледна точка“);
* разходи за лихви за забавяне, неустойки и други плащания, свързани с неизпълнение по сключени договори;
* съдебни разходи по загубени съдебни дела за неизпълнение на договорни и др. задължения (към доставчици, институции,др.), нанесени материални щети по вина на ВиК оператора и др.;
* разходи за дарение;
* неизползвани отпуски;
* представителни разходи и начисления данък върху тях;
* разходите за вноски (премии) за допълнително доброволно осигуряване, за доброволно здравно осигуряване и за застраховки "Живот", както и разходите за начислен данък върху тях.

За целите на постигане на съответствие между ОПР за регулаторни цели и ОПР от одитираните годишни финансови отчети на дружеството, в колона „Коригирани разходи“ се посочват разликите от отчитането на разходите в прилаганите счетоводни политики и сметкоплани, възприети в счетоводството на ВиК оператора спрямо определените за регулаторни цели.

Общата сума на разходите по икономически елементи, след приспаднати разходи за амортизации на публични активи, следва да съответства на ОПР на дружеството за отчетната година.

За отчетната година се посочват данни за общата сума на преките разходи (ред 85) и разходите за административна и спомагателна дейност (ред 86). Преките разходи по услуги и и системи следва да съответстват на данните от справка № 17.2. *Разпределение на разходите по услуги* (колона B).

**Справка № 17.1. *Отчет на годишните разходи за регулираните услуги***

Справката се попълва за цялата регулирана дейност (всички ВиК услуги и системи) на дружеството.

Разходите за регулирани услуги се посочват по икономически елементи за предходната година, разчета по бизнес план и отчет за текущата (отчетна) година.

В разходите за регулирана дейност не следва да се включва разходи под прага на същественост съгласно счетоводната политика на дружеството, както и за монтаж на водомери на СВО. Същите за регулаторни цели са капиталови разходи и се отчитат в Инвестиционната програма.

**Справка № 17.2. *Разпределение на преки разходи и разходи за административна и спомагателна дейност по услуги за дружеството***

В справката се попълват разходите за регулирана ( в т.ч. всички ВиК услуги и системи предоставяни/експлоатирани от ВиК оператора) и нерегулирана дейност на дружеството.

Разпределението на разходите за административна и спомагателна дейност между регулирана и нерегулирана дейност се извършва в съответствие с Приложение 1 към Инструкции ЕСРО.

Разпределението на отделените за регулирана дейност разходи за административна и спомагателна дейност между регулираните услуги и системи се извършва в съответствие с Приложение 1 към Инструкции ЕСРО.

В справката се посочват всички видове категории разходи за административна и спомагателна дейност (АСД), присъщи за ВиК оператора. Сумата от всички категории следва да дава общите разходи за административна и спомагателна дейност, извършени от дружеството.

В текстовата част на отчетния доклад *за изпълнение на бизнес план за развитие на дейността на ВиК операторите* следва да се опишеначина на разпределение и коефициенти на разпределение на разходи за административна и спомагателна дейност и разпределение на разходи за амортизации на дълготрайни активи за административна и спомагателна дейност по услуги и системи.

**Справка № 18. *Отчет и разчет на увеличението и намалението на признатите годишни разходи***

Справката е резултативна, данните се обобщават от Справка № 17.1. *Отчет на годишните разходи за регулираните услуги*.

**Справка № 18.1. *Допълнителни разходи, включени в коефициент Qр за извършването на нови дейности и/или експлоатация на нови активи***

В справката се посочват всички преки разходи за всеки нов обекти и/или дейности, за които се формират допълнителни разходи, включени в коефициент Qр, съгласно решението за одобряване на бизнес плана.

Към разходите за нови обекти и/или дейности, за които се формират допълнителни разходи, включени в коефициент Qр не се включват разходи за амортизации.

**Справка № 19. *Отчет и разчет на инвестиционната програма***

Справката се попълва за регулирана и нерегулирана дейност, като за регулирана дейност се посочват данни само за ВС Основна.

Стойността на инвестиционната програма следва да съответства на дебитния оборот на сметка 207 *Активи в процес на изграждане*, като сумите на всички инвестиции по водоснабдителни системи и услуги се калкулират в колона АВ.

Отчитането на Инвестициите се извършва в съответствие с дефинициите за инвестиция/ капиталов разход при спазване изискванията на т. 5 *Принципи за коректно отчитане на ремонти и инвестиции* съгласно Приложение 2: *Дифиниции при отчитане на инвестициите за регулаторни цели* към Инструкции ЕСРО.

Kолона „Планирани и осъществени инвестиции, в т.ч. и по ОПОС” e резултативна и не се попълва.

В колона „Източник на финансиране” „Собствени средства“, се посочват всички изпълнени през отчетната година инвестиции, финансирани със средства на дружеството, в т.ч. и по Оперативна програма „Околна среда 2014-2020“.

В колона „Източник на финансиране” „Заеми за изграждане на публични активи”, се посочват всички изпълнени през отчетната година инвестиции в публични активи, финансирани чрез заем.

В колона „Източник на финансиране” „Заеми за собствени ДА в т.ч и Финансов лизинг”, се посочват всички изпълнени през отчетната година инвестиции в собствени активи, финансирани чрез заем.

Колона „в т.ч. ОПОС“ „Обща стойност на вложените средства разчет/отчет” (колона N) е резултативна и не се попълва.

В колона „в т.ч. ОПОС“ „Съфинансиране - от собствени средства” се посочват изпълнени през отчетната година инвестиции по ОПОС, финансирани със средства на дружеството. В случай че средствата за тези инвестиции изцяло или частично са осигурени чрез външно финансиране, същите се посочват в колона „в т.ч. ОПОС“ „Съфинансиране - от външно финансиране, заем“.

Инвестициите в „Тежкотоварни автомобили“; „Строителна и специализирана механизация“; „Друго специализирано оборудване”, които са общи за регулираната дейност се отчитат в съответните направления в раздел „Транспорт, администрация и ИТ“*.*

Разходите за активи под прага на същественост според счетоводната политика на дружеството, за регулаторни цели се отчитат като капиталов разход в Инвестиционната програма в направление „Стопански инвентар и офис оборудване“.

Разходите за монтаж на водомери на СВО (приходни водомери) за регулаторни цели се отчитат, като капиталови разходи в Инвестиционната програма в направления „Приходни водомери“ или „Приходни водомери с дистанционно отчитане“.

**Справка № 19. 1. *Отчет и разчет на инвестиционната програма за други ВС***

В справката се отчитат инвестиции за всички други ВС различни от ВС Основна – ВС „Доставяне на вода с непитейни качества” и ВС „Доставяне на вода за друг ВиК оператор“.

За ВС „Доставяне на вода с непитейни качества“ не следва да се отчитат инвестиции по ОПОС. В тази връзка колона „Източник на финансиране“ „в т.ч. ОПОС“ се попълват обобщени данни за инвестиции по ОПОС единствено за системите за доставяне на вода на друг ВиК оператор.

**Справка № 20. *Отчет на амортизационния план на дълготрайните активи***

Справката се попълва за цялото дружество.

В справката се попълват само колони „Разчет“, като се посочват данните за дълготрайните активи от одобрения бизнес план за отчетната година.

Колони „Отчет“ са резултативни, а данните се обобщават от Справки № 20.1.1 – 20.1.5. *Дълготрайни активи по услуги и системи*.

**Справка № 20.1. *Дълготрайни активи***

Справката в частта за регулирана дейност е резултативна, а данните се обобщават от Справки № 20.1.1 – 20.1.5. *Дълготрайни активи по услуги и системи*.

В колоните за „Нерегулирана дейност“ се посочват данни за дълготрайните активите за нерегулираната дейност.

В колона „Корекции и рекласификации“ следва да се посочи стойността на активите, които:

* съгласно регулаторните изисквания се признават като активи, а според счетоводна политика на дружеството не се признават или обратно. Разликите следва да се пояснят в текстовата част на отчета.
* счетоводно се отчитат като собствени активи, а съгласно регулаторните изисквания следва да се отчитат като публични.

Стойността на активите след извършените корекции и рекласификации следва да съответства на Баланса на дружеството от годишния финансов отчет, а общата стойност на публичните активи следва да съответства на задбалансовия регистъра на публични активи, поддържан от ВиК оператора.

**Справка № 20.1.1. *Дълготрайни активи за услугата доставяне на вода на потребителите***

**Справка № 20.1.2. *Дълготрайни активи за услугата отвеждане на отпадъчни води***

**Справка № 20.1.3. *Дълготрайни активи за услугата пречистване на отпадъчни води***

**Справка № 20.1.4. *Дълготрайни активи за услугата доставяне на вода с непитейни качества***

**Справка № 20.1.5. *Дълготрайни активи за услугата доставяне на вода на друг ВиК оператор***

Отчитането на Дълготрайните активи се извършва в съответствие с дефинициите за инвестиция/ капиталов разход, определени от КЕВР,съгл. Приложение 2 към Инструкции ЕСРО.

В колона „Постъпилите през периода” в редовете на сметка 207 Ак*тиви в процес на изграждане* (ред 34 за ДМА и ред 39 за ДНМА) се попълва стойността за извършените инвестиции през отчетната година, в съответствие с дебита на сметка 207. Общата стойност на колона „Постъпилите през периода” за всяка услуга и система следва да съответства на колона „Отчет“ на Справка № 19 *Отчет и разчет на инвестиционната програма,* респ.Справка№ 19.1 *Отчет и разчет на инвестиционната програма за други ВС*.

В колона „Трансфери“ по групи активи за собствени ДА и публични ДА, изградени със собствени средства, се попълва информация за заприходените дълготрайни активи от сметка 207 Ак*тиви в процес на изграждане* (кредитния оборот на см.207) към групи 20 *ДМА* и 21*ДНМА* (дебитния оборот на см.20 и см.21). Редовете за сметка 207 (ред 34 за ДМА и ред 39 за ДНМА) са резултативни и сумират общата стойност на заведените собствени ДА и публични ДА, изградени със собствени средства, посочена със знак „минус“. Предоставените през годината за експлоатация и поддръжка публични ДА се посочват в колона „Трансфери“ редове от 63 до 83.

Отчетените стойности за дълготрайните активи в справки № 20.1.1 - № 20.1.5 *Дълготрайни активи* следва да съответстват на данните от амортизационните планове на дружеството за регулаторни цели на балансовите и задбалансовите активи по дейности и услуги.

Разпределението на Дълготрайните активи за административна и спомагателна дейност (АСД) по дейности, регулирани услуги и системи се извършва съгласно Правилата за ЕСРО и Приложение 1 към Инструкции ЕСРО.

**Справка № 21. *Отчет на регулаторната база на активите***

В колона „Разчет“ на ред „Оборотен капитал“ се посочва оборотния капитал, който е одобрен в бизнес плана в Справка № 18 *Оборотен капитал* за съответната година.

Колона „Отчет“ на ред „Оборотен капитал“ се получава като отчетените разходи от справка № 17.1 *Отчет на годишните разходи за регулираните услуги,* ред 89 „Общо разходи с изключени амортизации“ от годишни отчетни справки се раздели на ред „Брой нетни цикли на оборотния капитал в годината“ от справка № 18 *Оборотен капитал* на одобрения бизнес план за съответната година.

**Справка № 22. *Отчет на нормата на възвръщаемост на капитала***

Справката се попълва в съответствие с нормата на възвращаемост одобрена в бизнес плана на дружеството и отчетните данни за собствения и привлечен капитал.

**Справка № 23. *Отчет на персонала***

Справката се попълва за всички дейности, услуги и системи, като се посочват данни за предходната година, разчет по бизнес план и отчет за отчетната година.

Числеността на персонала се посочва като брой служители на пълна заетост, като броя служители назначени на непълно работно време се преизчислява в еквивалент на лице в пълна заетост.

Персоналът за всяка регулирана услуга, водоснабдителна система и нерегулирана дейност се посочва по категориите, определени с единния класификатор.

Непряко заетият и административният персонал се разпределят по дейности, регулирани услуги и системи в съответствие с Инструкции ЕСРО.

**ЕСРО**

Справките от отчета по ЕСРО се попълват в съответствие с Правилата към Единния сметкоплан за регулаторни цели на ВиК операторите и Инструкциите за попълване на годишните отчетни справки за целите на регулаторното счетоводство на ВиК операторите, приети с решение на Комисията по т. 1 от Протокол № 252 от 29.11.2017 г., с начална дата на прилагане на измененията 01.01.2018 г.

В настоящия модел справки № 5 - 5.5 *Дълготрайни активи*, № 7 – 7.1. *Разходи* и № 10. *Персонал* са изцяло резултативни и не се налага попълване на данни в тях.

По отношение на Справка № 1 *Баланс* се дават следните пояснения:

В баланса се посочват корпоративни дълготрайни активи и публични активи, изградени със собствени средства.

На реда „Вземания от клиенти“ се попълва балансовата стойност на текущите вземания от клиенти.

На реда „Вземания от доставчици“ се попълва балансовата стойност на предоставените аванси на доставчици.

На реда „Други вземания“ се попълва балансовата стойност на други видове вземания в това число и съдебните вземания.

На реда „Провизии за обезценка на вземания“ се попълва **положителната стойност** на размера на обезценените текущи вземания от клиенти (не се включва обезценката на съдебните вземания). Този ред не се включва в сбора на вземанията в баланса.